
P 
a algun aña caba, tin un lucha tumando luga na vari- 
os pais rond mundo, pa proteha principalmente hende 
muhe, contra di actuacion ‘inaceptabel’ di otro hendenan, 
sea na pia di trabou, den organisacionnan religioso y de- 
portivo pero tambe na scolnan. 


Na Merca algun aña atras, a lanta e movemento #METOO 
caminda miles y miles di caso a bin na publicidad caminda 
principalmente hendenan muhe, tabata victima di comport- 
acion nan inapropia dor di principalmente sernan masculino 
pero tambe femenino. 


Celebridadnan a wordo condena, figuranan deportivo hopi 
popular deteni y husga pero tambe den e sector di gober- 
nacion di varios pais, mas y mas sernan femenino a haya e 
curashi pa bin dilanti y denuncia comportacion inadecuado 
y irespetuoso contra di nan den diferente pais. 


Loke a sosode diaranson ultimo den Parlamento di Aruba, 
sin duda ta cay den loke na Hulandes ta conoci como 
“grensoverschrijdend gedrag”, pues un trato cu ta supera e 
limite  di respet aceptabel pa un individuo. 


Buscando mas informacion 
entre otro a bin haya lo siguiente: 
Bij grensoverschrijdend gedrag brengt iemand een ander 
schade toe op fysiek, mentaal of emotioneel vlak. Dit uit zich 
bijvoorbeeld in seksuele intimidatie of zelfs seksueel misbruik, 
pesterijen, discriminatie of agressie. Grensoverschrijdend 
gedrag kan overal voorkomen, dus ook binnen organisaties 
en bedrijven.” 


Pues un splicacion amplio riba tur loke ta nifica ora un 
persona ta falta respet total pa un otro, entre otro haciendo 
observacionnan no corecto y totalmente for di sla, caminda 
tambe a ser mustra lo siguiente, ora cu analisa loke a pasa 
siman pasa den parlamento, caminda Minister Xiomara 
Maduro, Presidente di Parlamento Edgard Vrolijk y Minister 
Geoffrey Wever a forma parti di un asina yama “grensover- 
schrijdend gedrag”: 


“Grensoverschrijdend gedrag hangt vaak samen met macht. 
Wanneer twee mensen verschillende machtsposities hebben, 
is er geen sprake van gelijkwaardigheid. Het is voor degene 
met de minste macht moeilijker om een grens aan te geven, 
omdat die persoon afhankelijk is van degene met de meeste 
macht.” 


Siman pasa na momento cu e tres personanan menciona 
a falta respet pa Parlamentario Marisol Lopez Tromp, en 
realidad tabata e lider di MAS cu tabatin e poder ya cu ta 
Parlamento ta controla y dicidi con gobierno tin cu hiba su 
maneho pero na mesora e incidente aki ta mustra kico ta 
totalmente robes cu Parlamento y gobernacion di e pais. 


Un gobierno cu tin un mayoria minimo cu pa tristo cu e por 
zona, ta esun cu ta manda riba parlamento pa motibo cu e 
tin 11 parlamentario cu a presta nan mes pa permiti nan 
mes wordo uza na tur momento, den ultimo cinco añanan. 


Hendenan cu ta yama nan mes representantenan di pueblo, 
hendenan cu tin cu para pa loke ta bon, hendenan cu mester 
tin caracter y sinceridad pero kendenan pa sirbi e poder di 
nan gobierno, ta simplemente mustra e pio banda di democ- 
racia den un pais. 


E asunto cu un Parlamentario a bisti un shimis cortico, no 
por a bira e tema di loke Parlamento tabata tratando, esta 
un cambio di ley pa exonera un Minister pa erornan cu el a 
comete den su maneho y cual e tin cu para personalmente 
responsabel pa esaki. 


Henter e comedia ‘tristo’ diaranson siman pasa, caminda 
tres figura importante den gobernacion di e pais y su 
democracia, ta bay totalmente for di sla cu nan comporta- 
cion contra di un miembro di Parlamento, ta mustra cu prin- 
cipalmente pueblo tin un Presidente di Parlamento cu no sa 
e diferencia entre e responsabilidad cu e ta cargando of su 
persona hungando domino bou di palo. 


Ta bin acerca c’un Minister den persona di Geoffrey Wever 
cu su partido ta papia di derechonan igual, semper ta papia 
den nomber di su partido riba gobernacion di integridad, a 
sinta participa den e falta di respet aki contra di un miembro 
di Parlamento. 


Pero kisas loke tabata e cos mas pio di tur e badabada aki, 
tabata miembronan di Parlamento cu ta sostene gobierno, 
tambe a haya henter e accion di Minister Maduro, algo pret, 
algo pa hari, tur a costo di un colega di nan den Parlamento. 


Cu e mentalidad aki no ta nada straño e situacion dificil 
cu pueblo di Aruba ta pasando aden, ya cu dirigentenan 
responsabel pa e pais, no sa e diferencia entre loke ta malo 
y loke ta bon! 


Dos Minister y Presidente di Parlamento 


Culpabel na “Grensoverschrijdend Gedrag” 

T 
a for di 2017 caba, pueblo a cera conoci c’un gobier- 
no sin vision, un gobierno sin interes den bienestar di 
pueblo y un gobierno cu no tin ningun intencion di saca man 
y yuda tur esunnan cu menos entrada y tur cu ta confrontan- 
do problema serio pa cubri gastonan di cas. Parlamentario 
Arthur Dowers di fraccion di AVP ta mustra cu a haci tanto 
fanfaria cu e asina yama FASE durante di pandemia, camin- 
da lo mester a yuda principalmente esunnan cu a perde tra- 
bou den sector priva pa sobrevivi e periodo aki. 
Durante di campaña di 2021, entre otro Minister Glenbert 
Croes a informa votadonan cu si MEP no bin bek den gobi- 
erno, FASE lo disparce pero segun parlamentario Dowers, 
e minister no a bisa pueblo cu den e proyecto di FASE aki, 
tambe tin ‘friends & family’ cu a ricibi FASE contra tur regla 
existente. “No solamente e asunto di FASE so pero hasta 
Prome Minister Evelyn a bin dilanti y sigura werksternan cu 
su gobierno lo regla nan situacion financiero, lo sigura cu 
nan lo keda cu nan trabou y cu gobierno lo percura pa nan 
sigui traha. 


Nada mas a ser haci, awe werksternan ta cay bou di SKOA 
cu a dicidi di bay over na aumenta schoolgeld entrante 


proximo aña escolar, pa asina cubri gastonan di maneho cu 
a aumenta formalmente den ultimo añanan. MEP a drenta 
gobierno y FASE a disparce despues cu hopi caso no corecto 
a keda detecta y werksternan nunca mas a tende di Evelyn y 
nan situacion no a wordo aclaria completamente ainda. 
Ta ora cu nos scucha e cosnan aki, ora cu analisa e aumento 
di schoolgeld cu SKOA a anuncia, ta mas cu claro cu pueblo 
lo haya su mes den mas gasto y cu menos placa pero pa 
Gabinete Wever Croes II, esaki no ta problema y hasta ta 
mustra cu pueblo no mester di gobierno su ayudo. Loke ta 
haci e anuncio di aumento di placa di scol pa SKOA, ta e 
hecho cu den mesun siman pasa, tambe a bin dilanti e infor- 
macion cu gabinete Wever Croes II kier presenta un ley pa 
exonera ex Minister di MEP, Edison Briesen caminda lo tin cu 
paga un compania e suma di 2.1 miyon florin. 


Si e ley pasa esaki ta nifica cu Briesen kende ta bao di inves- 
tigacion actualmente, gobierno ta libra su ex minister di paga 
2.1 miyon florin y e suma aki ta pueblo lo paga esaki, pues 
pueblo lo paga pa mal maneho di Minister Briesen durante 
cu e tabata minister den gabinete Nelson Orlando Oduber. 


Pa completa obra, diaranson siman pasa Parlamento a bin 
hunto pa libra minister Xiomara Maduro di paga un suma 
riba 200 mil florin pa decisionnan cu el a tuma y cu e no 
tabatin mag di tuma, loke ta pone su persona mescos cu 
Briesen, personalmente responsabel pa e debenan aki. 
Pues aki pueblo por mira un biaha mas con gobierno di 
Prome Minister Evelyn ta yuda su hendenan prome cu e yuda 
pueblo y ta bolbe confirma cu e gobierno di MEP aki, nunca 
tabatin pueblo na pecho y nunca lo yuda pueblo den e situ- 
acion cu e gobierno aki mes a hinca henter e pais aden,” 
Parlamentario Arthur Dowers a declara. 


W 
ardacosta Caribe Hulandes a cera un contract nobo 
pa helicopter y a tuma nan den servicio. En conexion 
cu e contractnan cu a vence fin di aña pasa di e compania 
di ‘lease’ Draken, Wardacosta a traha ultimo añanan duro pa 
cera un contracto nobo pa e helicopternan. 


E dos helicopternan tipo Augusta Westland, a base di un 
contract temporal, a ser entrega pa e compania Bristow 
Helicopters Limited. cu e contract temporal cu Bristow, 
Wardacosta tin su capacidad di vuelonan pa su servicio bon 
sigura. Di e dos helicopternan, na e momento aki, uno tin e 
colonan di Wardacosta, y e otro tin e colonan di e compania 
Bristow. Medio 2023 ambos helicopter lo tin e colonan di 
Wardacosta. E helicopternan lo eherce vuelonan durante e 
10 añanan binidero pa Wardacosta. 
E tipo di helicopter AW-139, ta keda mescos, tanto den e 


contract temporal como den e contract nobo. E censonan 
di e helicopternan nobo si ta miho. Tambe esunnan nobo tin 
medionan di comunicacion di calidad halto na bordo y nan 
ta miho ekipa pa accionnan di buskeda y rescate. 


Helicopternan nobo di Wardacosta Caribe Hulandes ta operacional 


Parlamentario Arthur Dowers 
2.1 miyon florin pa 
Edison Briesen pero ni 
tin placa pa schoolgeld 

H 
istoria politico lo bay mustra cu partido MEP lo bira e 
prome organisacion politico cu ta caba c’un ex colega 
di coalicion den un periodo di 66 luna na poder. 


Mirando e ultimo desaroyonan cu ta tumando luga, e 
perspectiva pa gabinete Wever Croes II bay e ruta completo 
di cuater aña, ta uno masha limita mirando desaroyonan 
politico tumando luga y cu lo sea crea problema serio pa 
partido MEP of problema fatal pa e partner di coalicion, 
partido RAIZ. 


Un coalicion cu practicamente ya 
mester a bay cas caba pero e falta di 
interpretacion di nificacion di e palabra di 
integridad of caracter, te ainda no ta ser 
practica den e forma corecto manera cu 
pueblo ta spera di e actual gobierno. 


Actualmente tin un desaroyo tumando luga cu lo por forma 
un peliger serio pa principalmente partido RAIZ ya cu cual- 
kier daño politico cu e partidonan di e coalicion aki ser 
confronta cune, e daño lo ta limita pa e partido grandi di 
MEP y e lo ta devastador pa e partido chikito di RAIZ. 


Ehempel tin suficiente ya cu recientemente, ya cu te cu dos 
aña pasa, ainda dos partido chikito cu ta POR y RED, tabata 
forma parti di gobernacion di e pais pero na momento cu 
lider di MEP a dicidi di cambia rumbo di e partidonan aki, 
ambos partido a perde tur loke pueblo a duna nan den elec- 
cion di 2017. 


POR practicamente ta elimina for di cualkier posibilidad di lo 
haya representantenan den Parlamento di e pais, mientras 
cu partido RED ta trahando duro pa recupera tereno perdi 
bek pero e lo costa mas tempo y mas esfuerso compara cu 
e proceso electoral na 2017. 


Diabierna ultimo Prome Minister Evelyn Wever Croes a 
anuncia cu el a dicidi di apela e decision di Corte Superior 
pa loke ta reconocimento di matrimonio di pareha di mesun 


sexo y cu awor tin cu warda riba decision di Corte di Casacion. 


Fraccion di RED den parlamento pero tambe expresion di 
ambos Minister di RAIZ den gabinete Wever Croes, a pone 
bon cla cu e partido ta para pa derecho igual pa tur hende 
caminda hasta e fraccion den Parlamento, hunto cu fraccion 
di ACCION21 y MAS, dia 16 di December ultimo, a entrega 
na Presidente di parlamento un concepto di ley pa permiti 
matrimonio di mesun sexo. 


Minister Geoffrey Wever tambe recientemente a mustra cu 
e topico aki ta un principio di partido RAIZ y cu e partido ta 
para pa esaki. 


Sinembargo diabierna ultimo Prome Minister a anuncia cu 
gobierno di Aruba ta apela e decision di Corte Superior y a 
pone e principio di RAIZ un biaha mas un banda pero te cu 
awe mainta, ainda no a drecha ningun tipo di reaccion di e 
posicion cu e partido lo tuma awor. 


Den fin di siman a tuma luga varios reunion tanto den seno 
di partido RAIZ pero tambe den seno di coalicion, mirando 
cu Prome Minister lo trata na convence e lider di RAIZ pa 
keda den gobierno ya cu e lo ta premira cu Corte di Casacion 
tambe lo ordena cu e tres islanan di Caribe Hulandes, lo tin 
cu acepta matrimonio di mesun sexo. 


RAIZ a insisti for di momento cu nan a firma e acuerdo di 
gobernacion cu gobernacion cu integridad ta punto crucial 
pa e partido pero e situacion crea pa e decision di Prome 
Minister bay Corte di Casacion, ta mishi cu e punto aki, 
de lo contrario lo tin cu asumi cu e decision pa bay Corte 
di Casacion, tambe a conta cu aprobacion den Conseho di 
Minister di ministernan di RAIZ, esta e lider Ursell Arends y 
su colega Geoffrey Wever. 


Tin un serie di asuntonan cu ya caba RAIZ mester a “kijk door 
de vingers” den e coalicion aki caminda a cuestiona real- 
mente credibilidad di e partido y su principionan cu supues- 
tamente e ta para pa esakinan pero ta haci net lo contrario. 
Mirando e experencia cu partido RED a pasa aden, lo ta 
bon pa esunnan di RAIZ tuma esaki na consideracion den 
proximo dianan, ya cu nan lo por “end up” cu man bashi na 
final di cuenta. 


Analisis 


Gabinete Wever Croes II falta 
integridad pa tuma su propio retiro 

O 
tro golpi devastador pueblo a ricibi diabierna 
ultimo, ora cu SKOA oficialmente a informa 
cu pa proximo aña escolar, ‘schoolgeld’ lo aumen- 
ta pa categoria di enseñansa, esta kleuterschool, 
scol basico y scol MAVO cu lo bay bira sin duda 
un problema serio pa cantidad di famia riba e isla. 


Segun e lista emiti pa SKOA, mayornan cu ta 
manda nan yiunan kleuterschool, lo tin cu paga 75 
florin di aumento y cu e suma ta subi di 175 florin 
te cu 250 florin pa e aña escolar. Muchanan cu ta 
bay scolnan basico, lo tin cu paga un aumento di 
100 florin ya cu si e actual aña escolar mayornan 
tin cu paga 175 florin, pa e proximo temporada 
di scol nan tin cu paga e suma di 250 florin. Pa 
mayornan cu tin yiunan bayendo MAVO, nan lo tin 
cu paga tambe un aumento di 100 florin ya cu e 
suma pa e periodo escolar actual, cu ta di 250 
florin, awor nan tin cu pone 100 florin ariba pa 
nan yiu por atende scol. No ta rekeri un profesor 
of hasta un mirado di carta pa bisa cu e aumen- 
tonan aki no solamente lo bay hinca hopi mayor 
den ainda mas problema financiero pero e temor 
ta grandi cu hopi mucha lo bandona scol y busca 
algo di haci, principalmente den e grupo cu ta 
atendiendo MAVO opleiding. 


Ainda e institucionnan aki, mescos cu e concepto 
cu gobierno tin di pueblo, ta kere cu pueblo tin 
suficiente placa pa cubri tur e sacrificionan cu nan 
ta ser confronta cu nan practicamente tur dia. 
Bida a bira caro, inflacion ta sigui subi y pa hopi 
famia e situacion ta birando sumamente delicado 
y ta di lamenta cu den un periodo asina cortico, 
bida di miles di ciudadano a transforma di algo 
positivo pa un cas yen di duda y yen di pobresa. 
Placa no ta yega pa cuminda, e no ta yega pa paga 
awa y coriente tur luna, e no ta yega pa cubri 
placa di huur por completo pero asina mes awor 
mayornan tin cu atende cu e aumentonan cu SKOA 
a decreta pa proximo aña escolar. 


A papia masha bunita con tin cu spaar, con por 
cubri e placa aki den un forma mas organisa pero 
esunnan cu ta duna e conseho aki, nunca a para 
den cushina cu masha poco pa cushina, no a bay 
WEB of Elmar pa yega na di tantisimo areglo di 
pago ya cu placa simplemente no ta yega. 
Ya caba por mira aumento di hobennan para na 
cahanan di supermercadonan pa yuda clientenan 
hiba comestibel pa nan auto, ya cu nan kier haya 
algo, gana algo extra pa yuda na cas of pa nan 
mes tin placa, ya cu pa mayornan ya no por duna 
nan placa pa nan necesidadnan tur siman. 
Si pone e decision di SKOA den un tipo di perspec- 


Pobernan lo bira mas pober y hasta bay scol lo bira imposibel 


tiva financiero pa un famia cu tin tres yiu bayendo scol, esaki ta nifica un aumento 
di 300 florin cu ta HOPI placa y ainda ta bin acerca cu tin cu cumpra uniform di 
scol, tin cu paga aircogeld cu ta costa 150 florin. 


Un famia cu tin tres yiu bayendo scol, uno den kleuter, uno den basis y otro den 
MAVO, lo tin cu paga un suma astronomico di 875 florin y riba dje mester pone 
ainda aircogeld pa tur tres cu lo ta di 450 florin lo ta nifica cu e famia di tres yiu 
aki, lo tin un gasto di 1325 florin pa proximo aña escolar. 
Educacion ta importante pero na momento cu no tin placa of cu tin mester di e 
placa aki pa cubri otro necesidadnan den cas, ta mas cu claro cu un di e yiunan 
aki lo bandona scol, lo busca algo pa haci pa yuda cu gastonan di cas loke lo ta 
algo hopi cruel. 
SKOA ya caba a mustra cu tur promesa haci pa Prome Minister Evelyn Wever 
Croes, no a wordo cumpli y hasta gobierno a laga werksternan na scolnan cay 
loke a pone e peso di e gasto aki riba lomba di SKOA. 
Hopi ta mira cu e anuncio oficial di SKOA lo ta apenas e comienso di un desaroyo 
menos atentado pa pueblo financieramente y cu cos lo sigui empeora formal- 
mente. 

L O C A T E D A T B U C U T I 
& T A R A B E A C H R E S O R T 


D 
iadomingo den careda di mey anochi personal di un hotel high rise a 
pidi presencia di polis pa un turista burachi y vulgar. E problema a sur- 
gi despues cu e turista aki a bebe masha hopi den e hotel y na final no kier 
a paga y asina e problema e start. Despues di basta rato papia y sin resul- 
tado e tur a cuminsa falta respet, papiando palabra malo. Esey no tawata 
tur e la haya mas mal trip ainda ora cu e la bay den lobby di e hotel y ta 
saca su parti intimo y orina. Eynan no tawata tin nada mas cu mester a pidi 
asistencia di polis. 


Turista burachi y vulgar tawata grita cu su parti intimo afo den lobby 


D 
iadomingo marduga den careda di 
3’or patruya di districto di Noord a bin 
topa un boksmento na altura di Citgo Palm 
Beach. Mesora polis a para nan auto pa 
asina baha controla si tur cos ta na ordo. 
Agentenan mesora si a pone tino cu un di 
e chauffeurnan lo por a bebe di mas, y pa 
mas sigur a bay haci un alcohol test cu ne. 
Manera nan a sospecha, e chauffeur di e 
Subaro a pasa e limite stipula y despues di 
bise su derechonan e la wordo deteni y hiba 
warda. E boksmento a sosode momento cu 
e Kia Optima para pa bira na su man robes 
a haye confronta cu e Subaro biniendo for 
di pariba a bin dal contra dje. Daño material 
ta minimal. 


Na yegada di polis un gritamento y mesora a 
bay over na detene e homber y pone plat den 
boei. Transportwagen a wordo pidi pa hiba e 
homber aki warda, unda cu e lo bay haya un 
cel pa e sosega su curpa. 


Alcohol ta keda un problema 
Chauffeur burachi a 
ocasiona boksmento 

D 
iadomingo atardi 
algo pasa di 3’or 
polis a bay HATO pa un 
auto cu a bolter y lo ta 
strobando salida di un 
cas. Na yegada di polis, 
no tawata tin ningun 
auto cu a bolter. Si nan 
a bin topa un Toyota 
Vitz, cu lo a bay pasa 
ariba un brug chikito 
y cay banda links den 
e greppel. Na yegada 
di polis e chauffeur no 
tawata na e sitio, pero 
si compania di seguro. 
A pidi pa un takelwa- 
gen pa move e auto cu 
door di e manera cu e 
la keda e tawata stro- 
ba pasada pa otro au- 
tonan. 


Toyota Vitz a cay parcialmente den greppel na Hato 


D 
iadomingo merdia den careda di 
2’or alarma a wordo bati pa hopi 
huma saliendo di un restaurant di high 
rise hotel. A pidi Brandweer cu urgen- 
cia, unda cu mesora a saca dos unidad. 
Segun informacion, basta huma tawata 
saliendo of a cuminsa sali for di e res- 
taurant situa den banda zuid di e hotel 
cerca di Moomba. Na yegada di e prome 
unidad ya no tawata tin ni huma of can- 
dela. 


Locual a sosode 
Brandweer a wordo informa cu e 
“candela” lo a cuminsa unda cu galiña 
(rotisserie) ta wordo haci. Eynan apar- 
entemente vet lo a pega den e hood cu 
lo por a causa cu esaki a cuminsa saca 
hopi huma. Pero, debi na e sistema di 
candela di dicho hotel a activa y mesora 
awa a Sali (sprinklers) paga loke sea 
tawata na candela. Asina por mira cu e 
sistema contra candela di e restaurant 
ta trahando optimalmente. 


Brandweer a sali pa candela den restaurant di high rise hotel 

R 
ecientemente mi a manda un se- 
rie di preguntanan na minister Ur- 
sell Arends tocante di e progreso di e 
investigacion forensico cu ta tuman- 
do luga den Serlimar. Mi preguntanan 
a surgi basa riba un mocion di sr. Ray- 
mond Kamperveen, cual a urgi gobier- 
no di Aruba pa presenta na Parlamento 
di Aruba, e resultado di e investigacion 
na Serlimar, no mas tarda cu 31 di Jan- 
uari. Esaki no ta e prome biaha cu Par- 
lamento a puntra minister Ursell Ar- 
ends pa e status di e investigacion fa- 
moso aki cu ta tumando luga. Na 2021 
Minister Arends a indica cu esaki lo 
keda cla pa December 2021, pero ora 
e fecha a yega, esaki no tabata e caso. 
Durante otro reunionnan publico e pre- 
gunta aki ta keda bini dilanti. Te ain- 
da ni Parlamento ni pueblo a haya un 
contesta ni tampoco e motibo pakico e 
investigacion forensico aki ta tumando 
asina hopi tempo. 


Dicon e investigacion forensico aki ta 
importante? E ta importante pa hopi 
motibo mes. Nos tur ta corda con 
famoso Serlimar a bira ora cu partido 
POR a expresa su desconfiansa den 
su propio minister di Infrastructura 
sra. Marisol Lopez-Tromp, cual nan a 
purba retira tambe despues atraves di 
un mocion di desconfiansa. Un prob- 
lema interno di POR a bira e problema 
di coalicion, cu despues ministerraad a 
haye ta kita Marisol di trabao. 


Ta durante e “show politico” di Marisol, 
e famoso termino “spiritonan” a 
bin dilanti y pa hopi anochi Marisol 
a postula su mes como un persona 
contra corupcion y di kier para pa inte- 
gridad. Di e tempo aya ta papia di un 
“investigacion” den Serlimar caba y cu 
lo ta andando. Awor, e investigacion 


aki a wordo amplia pa asina gobierno 
por tin un miho bista kico tur a sucede 
eyden. Den e sala di Staten por a scucha 
gritonan di fraude, corupcion, hende cu 
ta cobra sin traha y mucho mas. Esaki 
ta e motibo pakico Parlamento y sigur 
mi persona ta urgi minister Arends pa 
contesta Parlamento y informa nos riba 
e status di e investigacion aki. 


Den cuadro di tur esaki mi a haci 
minister Arends 10 pregunta tocante e 
progreso di investigacion aki. Un inves- 
tigacion cu Marisol a bisa cu e “no kier 
pa Parlamento haya den su man.” MAS 
a vota na januari contra pa Parlamento 
haya e investigacion aki den su man! 
Kico a pasa cu Marisol? 


Kico Marisol tin di sconde? Di berdad 
e rapport forensico aki lo produci 
evidencia of evidencia di mentiranan 
di Marisol? Ban wak! Marisol y Gunn a 
expresa cu nan ta contra pa Parlamento 
haya e investigacion riba e ultimo dia di 
tratamento di presupuesto 2023! 


Esaki ta algun di e preguntanan cu mi 
a haci minister: 
Minister por duna un fecha definitivo ki 
dia Parlamento lo haya e rapport di e 
investigacion aki den su man manera 
e mocion aproba aki ta urgi gobierno? 


Mirando cu den e mocion tin diferente 
punto di mal maneho, fraude y falta 
di Good Corporate Governance entre 
otro, Minister por duna algun detayes, 
cifranan y datos caba na Parlamento 
di kico exactamente ta pasando na 
Serlimar? 


Minister mirando cu den pasado un ex 
minister Marisol Lopez Tromp encarga 
cu Serlimar supuestamente a laga 
investiga Serlimar na 2020, y awor 
recientemente durante di tratamento 
di Presupuesto 2023 a vota contra 
e mocion aki pa Parlamento haya e 
rapport aki den su man, minister por 
duna Parlamento algun informacion si 
enberdad tabata tin e supuesto “spiri- 
tonan” aki den Serlimar? 


Parlamentario Marco Berlis (MEP): 


Preguntanan na Minister Ursell Arends 
riba investigacion di Serlimar 

P 
or fin gobierno a tuma su posicion y anuncia cu ta ape- 
la decision di corte superior y lo bay corte di casacion. 
Kico lo por ta consecuencia di e paso aki? E lo por ta mo- 
tibo pa Raiz, cu ta pro matrimonio di mesun sexo, bandona 
gobernacion? Parce cu minister-president a logra convence 
Raiz cu MEP ta di acuerdo cu matrimonio di mesun sexo, 
pero cu mester ta cauteloso den ki forma mester incorpora 
e ley sin perde apoyo di e pueblo votado. Pa logra e metan- 
an aki minister-president a haci uzo di diferente argumento 
contradictorio. Di un banda minister-president ta declara cu 
mester apela e decision di corte superior paso hues a bay 
sinti riba stoel di parlamento, pero den e mesun rosea min- 
ister-president ta bisa cu nos constitucion no ta permiti dis- 
criminacion. E concepto di ley ta basta avansa caba segun 
minister president y ora e ley aki wordo trata den nos Par- 
lamento e lo wordo aproba sin ningun problema. Locual cu 
minister president a haci ta busca moda di keda bon cu tur 
hende. Mañan e por bisa no ta ami sino ta Parlamento. Na 
final di cuenta cu e acto aki minister president ta tene Raiz 
contento y simplemente ta prolonga bida di su gobierno. 


Unanimamente sentencia di corte di derecho humano na 
Strasbourg Francia a establece un veredicto cu matrimonio 
di mesun sexo no ta un derecho. E ta e corte mas impor- 
tante pa locual ta trata derecho humano. Gobierno no por 
sconde tras di derecho humano sino ta parti di e acuerdo 
cu gobierno a firma cu e metanan di desaroyo sostenibel cu 
bao punta 5 ta papia di derecho igual. E 47 huesnan unan- 
imamente den corte di derecho humano a bisa bon cla cu 
e no ta un derecho. Locual cu gobierno ta sconde su tras 
ta hinca den e acuerdo cu gobierno a firma cu ta encera e 
17 puntonan di desaroyo sostenibel bao punto 5 cu ta bisa 
derecho di igualdad. Gobierno ta kere cu pueblo ta bobo y ta 
bisa cu e ta discriminatorio. Un mentira flagrante. E acuerdo 
firma dia 17 di December 2020 cu e CommonTrust Network 
di World Economic Forum ta pa introduci e paspoort digital 
caminda pueblo lo perde tur privacidad. E prome isla den 
Caribe cu lo mester bira e modelo di World Economic Forum. 
E lema di World Economic Forum ta: “ lo bo no tin nada y 
lo bo ta feliz”. Nos di partido Curpa lo bringa e agenda aki 
sigur paso nos no ta catibo. 


Situacion a cuminsa cambia na Europa y e pueblo di paisnan 
Europeo no ta acepta e 17 puntonan di desaroyo sostenibel 
paso na final nan lo perde tur nan derecho y libertad. Ta 
bon pa pueblo di Aruba ta bon informa unda e gobierno kier 


Eric Ras (Lider di partido Curpa): 


Gobierno ta apela decision di corte superior 
cu e unico meta pa alarga bida di gobierno 


hiba nos. E agenda di e anticristo lo fracasa sigur y nos por 
mira cu poco poco pero sigur e gobiernonan comunista aki 
ta wordo derota. Nos aki na Aruba tambe ta kere cu e gobi- 
erno aki ta den ansha di morto y su fin lo yega sigur. Dios su 
tempo ta perfecto. 


Locual cu Parlamento mester haci ta no mira e caso cu a 
bay dilanti corte caba. E casonan ey ta yegando nan fin. Den 
e gobierno aki tin yen di caso castigabel pa ley cu e parla- 
mentarionan ta yuda gobierno tapa enbes di pidi un inves- 
tigacion penal y e casonan dudoso ta conoci. Ibis, Avestruz 
y flamingo ta pasado. Awor nos lo mira si e parlamenta- 
rionan cu ta bisa di ta Cristian lo para pa principio paso 
si nan ta consciente di e contenido di e agenda 2030 hopi 
tempo caba nan lo a bandona e partido cu nan ta sostene 
den gobierno y tambe e ley di matrimonio di mesun sexo ta 
basta avansa caba. Partido Curpa ta e unico partido di famia 
cu lo sigui spierta pueblo di e berdad. Nos por mira cu na 
horizonte tin un luz. Pueblo di Aruba e unico partido politico 
cu por reforma nos Aruba dushi tera ta partido Curpa. Cu 
partido Curpa den gobierno lo tin cambio sigur. 

C 
ontrario na loke ta wordo asumi y insinua, e decision di 
Gobierno pa bay den casacion NO ta significa cu RAIZ 
ta contra matrimonio entre pareha di mesun sexo. E conclu- 
sion aki ta basa riba sea falta di informacion, of un agenda 
politico. Dentro di algun luna Parlamento lo trata e ley di ini- 
ciativa pa legalisa matrimonio entre pareha di mesun sexo. 
Parlamentario Misha Raymond di RAIZ a contribui activa- 
mente y ta cofirmante di e iniciativa di ley aki (Accion 21, 
RAIZ, MAS). 


Esnan cu lesa e veredicto di Corte Comun di 6 di 
december 2022 por distingui e dos aspectonan 
principal di e veredicto: 
1. Exclusion di matrimonio pa parehanan di mesun sexo ta 
discriminatorio a base di articulo 1 di nos Constitucion; 


2. Corte ta dicta cu tur pareha di mesun sexo por casa y cierto 
articulo di nos leynan cu ta exclui parehanan di mesun sexo 
di por casa no por wordo aplica. Ademas ta ordena ambten- 
aarnan di Censo pa coopera pa persona di mesun sexo casa. 


E conseho cu Gobierno a ricibi riba e veredicto, ta cu punto 2, 
esta cu Corte a bay sinta riba stoel di Gobierno y Parlamento, 
ta cuestionabel y un base pa bay den casacion. E punto di 
Corte Comun cu exclusion di matrimonio pa parehanan di 
mesun sexo ta discriminatorio a base di articulo 1 di nos 
Constitucion, no lo wordo cuestiona. 


RAIZ ta consciente di e posibel consecuencianan di casa- 
cion y nos ta prepara pa tur scenario. Teniendo cuenta cu e 
proceso hudicial, democracia y respet pa otro, RAIZ ta tuma 


pasonan responsabel pa logra e meta di igualdad, hasta ora 
e bira dificil. Mientrastanto tratamento di e ley di iniciativa 
no por warda riba un decision den casacion. Dentro di poco 
Parlamento lo trata e ley. 


Compromiso 
RAIZ su compromiso y determinacion pa igualdad no a 
cambia. Esnan cu ta sigui e desaroyonan riba e tema aki lo 
compronde pakico RAIZ ta demostra tolerancia. Nos no tin 
ni kier tin e luho pa tuma un postura dictatorial, simplifica 
asuntonan mas complica y tuma decisionnan iresponsabel, 
perdiendo bista di e meta y e bigger picture ora ta goberna 
un pais. 


Pa logra legalisa matrimonio entre pareha di mesun sexo 
na un forma responsabel, parlamentario Misha Raymond di 
Fraccion di RAIZ a contribui activamente y ta cofirmante di 
e iniciativa di ley cu parlamentario Miguel Mansur (Accion 
21) a inicia, y Marisol Lopez-Tromp (MAS) y Aquanette Gunn 
(MAS) tambe a firma. E proceso di legislacion pa e ley di 
iniciativa ta den un estado avansa. 


Bo por conta cu RAIZ lo defende y argumenta nos sosten pa 
e ley y su meta na un forma responsabel y cu respet pa otro. 
Insinuacionnan eroneo no lo cambia nos determinacion y 
compromiso pa logra e meta. 


RAIZ no a dal ni un paso atras den su 
compromiso y determinacion pa realisa igualdad 

N 
a un manera scondi y keto keto ex-minister Paul Croes 
a bay entrega su mes mainta trempan riba diamars ulti- 
mo na porta di KIA relaciona cu e condena cu el a ricibi for di 
corte di casacion. Bou di e nomber ‘Caso Ibis’ e ex-minister 
a ricibi un condena di 3 aña di prison pa motibo di corupcion 
y soborno durante di su funcion como minister. 


Caso Diamante ta trata di ex-parlamentario señor Alan 
Howell, caminda cu e lo a malversa y comete fraude cu 
placa di su fraccion. Esaki ta un suma cu tur fraccion ta 
ricibi pa por funciona optimalmente durante un aña parla- 
mentario. Interesante ta, cu den e caso aki, señora Marisol 
Lopez-Tromp, ex-miembro di fraccion di POR, tambe ta ser 
menciona di a ricibi un suma di 25 mil florin for di e placa di 
fraccion. Remarcabel ta, cu sra. Lopez-Tromp no a ser acusa 
oficialmente di ta un sospechoso den e caso Diamante, pero 
su mes persona no a desmenti esaki tampoco. 


Si nos kier papia di e caso di corupcion mas grandi y escan- 
daloso den e historia di politica na Aruba anto nos ta papia 
di Caso Avestruz. Un acto di corupcion caminda parlamen- 
tario y ex-minister Benny Sevinger a duna su amigonan y 
familiarnan miles di meter cuadra di tereno publico y placa 
a cambio di fabornan personal. Caso avestruz tin un cant- 
idad grandi di personanan involucra, tanto comerciante y 
como di sector publico. Pronto lo sigui elabora riba e caso 
aki, mirando cu dia 14 di april proximo e sentencia lo cay. 


Caso Kukwisa ta relata na parlamentario y ex-minister 
Marisol Lopez-Tromp. Un politico cu hopi aña di experiencia 
y cu conoce e sistema politico ‘door en door’, pero sinem- 
bargo ta scoge pa sconde tras di excusanan y mantene un 
silencio profundo pa no papia di corupcion. E tambe ta un 
‘sospechoso’ den caso di corupcion caminda e tambe a 
kita tereno for di un ciudadano y duna esaki na un otro pa 
ganashi politico. Tambe el a duna permiso di expansion na 
cierto comerciante den un tempo record sin tene cuenta cu 
e proceso stipula pa ley. Tempo e tawata minister DIP tawata 
fantastic, awo cu e no ta minister mas e ta pidi pa cera DIP. 
Logico, pasobra esey ta e departamento unda tur e irregu- 
laridadnan a sosode y awo e kier dek su mes. 


Ta bay cuestiona of ta sigui hunga ciego? 
E pregunta cardinal ta awor, kico oposicion ta warda pa cues- 
tiona e casonan aki? Nos por mira cu coalicion di oposicion 
di AVP, Accion21 y MAS lidera pa Mike Eman a cuestiona 
abiertamente e casonan di Arubahuis y ex-minister Eddie 


Briesen. Pero desde cu e casonan Ibis, Avestruz, Diamante 
y Kukwisa ni UN di e parlamentarionan di dicho partidonan 
den oposicion a sali y bisa publicamente cu nan ta contra 
di corupcion. Al contrario nan ta sinta bandi Benny reunion 
tras di reunion. 


Ta yen di excusa nan a uza, cu mester warda pa wak si nan 
ta sospechoso of no, cu mester warda e caso bin dilanti, cu 
mester warda sentencia, en fin. Tur cos a pasa, hasta colega 
Paul a entrega su mes na KIA y ainda nan no a sali bisa nada. 
Oposicion falta curashi, sinceridad y sentido di responsabi- 
lidad pa traha na bienestar general di pueblo. No tin duda 
cu nan ta brasa corupcion, manipula y gaña pueblo pa yega 
bek na poder. Di e forma aki nan por elimina tur caso riba 
nan nomber, haci manera cu nada no a pasa, sigui manipula 
pueblo y pa sigui haci nan mes y nan amigo- y famianan rico 
riba custia di pueblo. 


Parlamentario Ricky Hoek (MEP): 


Silencio na paleis 


www.awemainta.com 

R 
ecientemente representante di Departamento di Mu- 
cha y Hoben(DMH), Sue-Ann Ras hunto cu directora di 
UNICEF di Hulanda, Suzanne Laszlo y Anna Kroon, Senior 
Specialist Kinderrechten Cariben, a reuni cu Minister Rocco 
Tjon, unda a elabora riba algun punto importante, relaciona 
cu e MoU firma dia 22 di februari 2022 y tin un duracion te 
31 december 2025. 


Colaboracion Actual cu Ministerio 
Directora di UNICEF a duna compliment na Minister y e team 
cu ta encarga cu implementacion di Codigo di Proteccion, 
riba e tremendo progreso y desaroyo desde inicio y a resalta 
e pasion y determinacion cu e team aki tin relaciona cu e 
tema; abuso di mucha. Minister na su luga a puntra si tin 
posibilidad pa extende e MoU y segun directora Laszlo cu 
esaki ta poco trempan pa tuma decision riba dje y ta depende 
tambe di e disponibilidad di fondo na e momento ey. Pa awor 
e plannan t’ey pa loke ta sigui duna sosten tecnico pa e 
siguiente pasonan di Codigo di Proteccion. 


Desaroya un “Toolkit” y Revista Digital contextualisa 
For di 2022 a ranca sali cu un plan di accion relaciona cu 
e fondonan cu Aruba a haya for di Union Europeo pa algun 
proyecto bou auspicio di UNICEF Hulanda. Pa loke ta trata 
e parti di fondo y trabou di Codigo di Proteccion (CdP), por 
bisa cu e trabounan ta kedando cla. 


Pa garantisa continuacion como tambe durabilidad relaciona 


cu e decreto nacional Codigo di Proteccion den e casonan 
di (sospecho di) abuso di mucha na Aruba, tin un grupo di 
profesional den e 4 sectornan: social, husticia, enseñansa y 
salud cu a traha riba e contenido di un Toolkit Digital Codigo 
di Proteccion. E meta di e Toolkit Digital CdP aki ta, pa tur 
e profesionalnan den e 4 sectornan por educa y informa 
nan mes riba diferente tema relaciona cu abuso/maltrato di 
mucha. 


E grupo meta ta e profesionalnan cu ta traha cu of pa mucha 
na Aruba y ta traha cu Codigo di Proteccion. E prome version 
di concepto di e ‘Toolkit’ ta cla y actualmente ta trahando 
riba e traduccion y algun detaye relaciona cu e contenido 
y idioma. E desaroyo di e ‘Toolkit’ como tambe e revista 
digital ta den colaboracion y partnership estrecho cu Augeo 
Foundation y Departamento di Mucha y Hoben (DMH). A haci 
uzo di nos profesionalnan local pa crea henter e contenido, 
incluyendo topico, escritor y potret of video. Tur esaki ta pa 
brinda sosten profesional na e propio profesionalnan den 
veld, na momento cu nan mester traha y anda cu Codigo di 
Proteccion como parti di nan maneho diario. 


UNICEF ta vigila e proceso di desaroyo di Toolkit y Revista 
digital hopi di cerca, mirando cu nan a contribui pa Aruba 
yega na e fondonan necesario via di Union Europeo y 
Postcode Lotterij, pa ehecuta e productonan aki pa engran- 
dece e conscientisacion y comparti conocemento profe- 
sional. 


Directora di UNICEF Hulanda ta duna compliment 
di e trabounan cu e team di CdP di DMH a haci 

R 
everendo Pastoor Jozef Pelc, Reverendo Diacono Mi- 
chael Nicolaas y Area Union y Comunion ta invita tur 
parokiano y pueblo di Aruba en general pa asisti na e Retiro 
di Cuaresma 2023. 


Fecha: Diasabra 4 maart 2023. 
Luga: Misa Birgen di Fatima Dakota. 
Orador: Pader Juancho Pilongo. 
Tema: Con pa mantene nos fe firme den e tempo di tribula- 
cion aki. 
Idioma: Papiamento. 
Orario: 9.45am – 1.00pm. 


Durante retiro ta pasa collect pa yuda cu gasto. Laga nos ta 
generoso y contribui. Un suplica pa por fabor desayuna na 
cas. 
Nos kier anima boso pa ta presente. 


Preparacion pa cuaresma ta hopi importante. Danki na 
yudansa di Spirito Santo, comprondemente di tanto e real- 
idadnan como e palabranan di herencia di fe por crece 
den bida di Iglesia. Laga nos saca bon probecho durante e 
temporada aki “ora creyente, pa medio di contemplacion y 
estudio ta warda e cosnan aki den su curason”. 


E diasabra aki ta prome diasabra di luna di maart y nos ta 
cuminsa cu Santo Rosario pa 7.15am den 5 idioma sigui pa 
S.S. di Misa pa 8’or. S.S. di Misa anochi 7’or ta sigui manera 
custumber cu Santo Rosario pa 6.20pm. 


Diabierna 3 maart ta prome diabierna di luna cu Santo Rosario 
pa 5.45 atardi, sigui pa Caminda di Cruz pa 6.30pm. Nos ta 
resa e dia aki for di buki di Pastoor Jacq Janssen. 7’or S.S. 
di Misa cu Rosario di Divino Misericordia canta, Adoracion y 
Exposicion di Santisimo. 


R 
ecientemente e comision cu ta guia e investigacion en- 
cuanto e Bida Literario na Aruba a reuni pa trata dife- 
rente puntonan di interes. E investigacion aki ta cubri dife- 
rente areanan, manera e.o.: scolnan secundario, biblioteca, 
libreria, autornan y e lesado. Pa cada area e investigado sr. 
Nicolaas a diseña un lista di pregunta, specificamente diri- 
gi riba nan tereno, pa contesta. A base di e contestanan aki 
por haya un miho idea cua ta e motibonan cu tin e Bida liter- 
ario tranca y kico lo mester haci pa mehora esaki. 


E comision aki consistiendo di dr. J. Pereira, dr. W. Rutgers 
y dr. F. Guadeloupe a revisa tur e encuestanan y duna nan 
recomendacion. E entusiasmo den comunidad pa participa 
na e encuesta aki ta hopi grandi. Esaki ta keda ilustra pa e 
cantidad di personanan cu ta registra nan e-mail via survey. 
literatura@gmail.com pa ricibi e encuesta. Proximamente 
lo aparece riba diferente website, manera e.o. di Fd. Lanta 
Papiamento (FLP) y di Career IQ, unda bo por djis primi riba 
e boton, anto e encuesta ta habri pa asina por yena esaki y 
na final manda bo contestanan aden. 


Den pasado hopi a ser papia y insinua tocante e bida liter- 
ario na Aruba, pero no ta tin datos pa substancia e ponenci- 


anan aki. Tin hopi factornan cu ta hunga un papel den esaki 
y cu mester tene cuenta cu ne. Pues hopi ta esnan cu tabata 
pensa algo y bisa esaki, mientras nunca por a comproba 
esaki. Pero awor cu e investigacion aki, si ta bira posibel pa 
pone e dede riba e herida y busca un remedi p’e. E inves- 
tigacion aki – segun sr. Nicolaas - ta e prome den su sorto 
y ta algo cu lo mester ripiti cada decada of cada cinco aña. 
Asina’ki lo por sigui monitorea e tereno aki y por construi un 
pais sano y fuerte. 


Acogida grandi pa encuesta ‘Bida literario na Aruba’ 


Invitacion 


Retiro di Cuaresma 2023 
na Parokia Birgen di Fatima Dakota 

WILLEMSTAD – Entrante diamars 
28 di februari 2023 e tarifa regula di 
gasolin y diesel ta subi na Corsou. 
Tambe e tarifa di electricidad y awa 
ta subi entrante diaranson 1 di maart 
2023. 
Esaki Bureau Telecommunicatie en 
Post (BT&P) ta participa den su comu- 
nicado mensual riba e particularidad 
aki. BT&P ta supervisa e desaroyo di 
prijs di productonan petrolero y di util- 
idad. 


Aprobacion y fihamento BT&P ta 
acesora Conseho di Minister (KdM) 
encuanto e tarifanan nobo. Solamente 
despues cu e Conseho di Minister 
aproba e proposicion, e Minister pa 
Desaroyo Economico cu ta encarga cu 
asuntonan di energia, ta fiha e tari- 
fanan. Eseynan ta e tarifanan maximo 
cu por uza un luna largo. Cu e proce- 
dura aki, cu ta considera factornan 
internacional y local, e supervisor BT&P 
ta vigila e entrega di combustibel, awa 


y electricidad na e poblacion local di 
forma independiente y transparente, 
pa esaki ta continuo y rasonabel. 


WILLEMSTAD - Diabierna corte a dicta sentencia den e 
caso di un pareha femenino cancan di curashi, kendenan a 
hacie un custumber pa huur auto, caba pone esakinan na 
benta. Ta trata aki di J.N.C di 25 aña di edad y I.M di 21 
aña di. E duo aki tabata den sala di corte diabierna atrobe, 
pero e biaha aki pa scucha e sentencia relaciona cu e 12 
acusacionnan cu tabatin contra nan, cu ta un combina- 
cion di ladronicia di auto, labamento di placa pa medio di e 
vehiculonan horta y estafa. Den sala di corte tabatin dia 3 di 
februari ultimo un escena casi hamas bisto, caminda e duo 
algun biaha a tribi expresa cu no tin ningun prueba contra 
nan y tabata comunica como si fuera ‘out of this world’ pa 
nan forma di pensa y interpreta nan hazañanan, ‘zonder 
berouw’. 
Den sala di corte diabierna atrobe, e parti reserva pa publico 
sinta, tabata carga pa victimanan di e duo ariba menciona 
su actonan. Ta hendenan cu sea nan a tuma placa for di dje 
riba e promesa cu nan lo haya e auto of hendenan cu e duo 
a kita vehiculo for di nan (bou di e pretexto di ta hur), anto 
pone e vehiculo(nan) na benta. 


Manera ta conoci J.N.C y I.M tabata pasa na diferente 
empresa aki na Corsou huur auto core bay bin. Nan ta paga 
cash y ta bisa cu nan a bini na nomber di un otro persona. 
Ora cu e momento di entrega e vehiculo bek yega nan por 
dicidi cu ta presenta pa prolonga huur y bolbe paga pa 
continua cu e huur di e auto of nan ta dicidi cu no ta laga 
mira nan cara nunca mas. 
Den e cuadro aki nan ta haci uzo di medionan social (Internet) 
pa duna publicidad di e benta. Pues ta e manera pa propaga 
e autonan aki cu en realidad simplemente bisa ta horta. Na 


momento cu un of mas persona demostra interes, e duo 
mes ta presenta cerca e interesado(nan) en cuestion, pidi 
pa duna un suma na man pa por haya e vehiculo. Natural 
nan no por pasa e autonan over riba nomber di e ‘doñonan’ 
nobo. 
Pero pa esey e duo a inventa un triki, bisando e cumpra- 
donan, cu un ruman cu ta esun doño di e auto ta cera, pero 
cu pronto nan lo handle e traspaso di e auto oficialmente. 
Enfin, e autonan despues ta subi caya, maneha pa otro 
persona, te cu e doñonan di berdad a señala nan vehiculo na 
un of mas sitio. Enfin polis a start un persecucion, coriendo 
nan tras y a logra gara nan. 
Enfin, pa duna un bista di e magnitud di loke e duo aki a 
comete mester bisa cu nan a keda acusa di –malversacion, 
- di estafa, -labamento di placa di benta di e autonan. E 
siguiente sumanan di peticion pa daño y perhuicio a keda 
entrega -famia Martina Nfl 4500,—, -famia Sintjago Nafl 
4900, -famia G.R Nafl. 6500,—,-famia R. D Nafl. 4000, 
-,-famia Z.C Nafl. 6500,—, -famia Molina Nafl 2188,78. 


Un di e acusadonan tin un pasado cu husticia caba, na aña 
2020 el a cay cera pa e mesun asunto aki, esta bendemento 
di auto di otro hende. Fiscal mr. J. Niks a demanda un castigo 
di prizon di 48 luna pa J.N.C, kitando e periodo cu esaki a 
pasa caba den aresto preventivo. Pero pa e acusado I.M 
fiscal a demanda un castigo di prizon di 40 luna di cua 10 
condicional y un periodo di prueba di 3 aña. Placanan cu 
C tabatin den su poder ta keda confisca, siendo M ta haya 
algun placa bek. Hues a dicta e siguiente sentencia pa J.N.C 
un castigo di prizon di 24 luna. E acusado I.M a ricibi un 
castigo di prizon di 18 luna 


Tarifa di gasolin, diesel, electricidad y awa ta subi 


Condena pa duo femenino cu hopi curashi, 
nan ta huur auto caba bende nan bay gol 

WILLEMSTAD - Un cabayero cu yama Vernon (di 48 aña 
di edad), kende ta biba den Bandariba tabata den sala di 
corte pa motibo cu polisnan a hay’e cu 1 rifle cu el a bisa 
cu e ta uza pa spanta cacho cune, ya cu e ta un criado di 
cabrito. Cu luho y detaye Vernon a para splica den sala di 
corte diaranson ultimo cu e no tabatin ningun mal intencion 
cu e rifle di hagel, sino unicamente e tabatin e arma aki di 
candela pa evita cu cachonan ta come su cabritonan. Si e no 
actua di tal forma, cachonan ta core tras di su bestianan y ta 
habraca nan, el a sigui splica. Ferfelo ta sinembargo e hecho 
cu mama di Vernon a declara na polisnan cu e no sa di unda 
Vernon a sali cu e cuenta di ta cria cabrito, pasobra segun e 
mama, Vernon no tin ningun cabrito ta cria. Den sala di corte 
Vernon a lamenta masha cu e no a haya e oportunidad pa 
mustra polisnan e cabritonan, cu segun e ta bay mondi aya 
den e area di Ronde Klip, pa busca di come. Hues mr. Sigmar 
Carmelia a yama atencion di Vernon cu e no tin permit pa 
arma di candela, como tal e ta claramente den violacion di lei. 
A haya e acusado tanto cu e arma di candela como e muni- 
cion perteneciente. Vernon a sigui bisa cu e ta cria bestia, 


pasobra como entrada e tin unicamente un onderstand, loke 
no ta yeg’e. A bini padilanti cu mas biaha Vernon a cay den 
man di polis pa posesion ilegal di arma di candela. Tanto na 
aña 2013 como 2014 el a hay’e cu autoridadnan, anto na 
aña 2015 el a cay cera pa 6 aña. Hues a resumi indicando cu 
Vernon no a siña nada di pasado, pero Vernon a sigui ripiti cu 
tur hende cu ta cria cabrito tin un arma di candela pa motibo 
di e cachonan di mondi. Den pasado caba, esta 10 aña pasa 
Vernon a yega di hay’e den un tipo di situacion asina ey 
caba. Remarcabel ta e hecho cu Vernon, siendo mecanico 
y carpinte, no por logra haya un trabou. Fiscal señora mr. 
Eva Bos a demanda un castigo di prizon di 21 luna di cua 6 
luna condicional y un periodo di prueba di 3 aña. Abogado 
señora mr. N. Montroos, encarga cu e defensa di Vernon, 
tambe a para keto na e hecho cu cachonan di mondi sa ta 
agresivo y violento versus di e bestianan cu su cliente ta 
cria. Mas aleu segun e abogado e acusado no tabatin ningun 
mal intencion cu e arma di candela. Hues finalmente a dicta 
e sentencia di 21 luna di cua 9 luna condicional y un periodo 
di prueba di 3 aña, combina cu e hecho cu ta tuma e arma 
di candela den beslag. Vernon ainda despues di e sentencia 
a sigui murmura, indicando cu claramente e ta mal contento 
cu e condena. Hues mr. Carmelia a indica cu e ciudadano aki 
tin 2 siman pa bay den apelacion. 


WILLEMSTAD - Remarcabel ta e hecho cu siendo cu 
F.G tabata sa masha bon cu e tereno ta pertenece na e 
ciudadano ‘V’, tog el a bay cu M.I cana riba e tereno duna 
henter un show pa mira si M.I ta satisfecho cu e tereno cu el 
a priminti’e. Tambe a bini padilanti cu e acusado F.G. a yega 
di hiba un combersacion cu e doño real di e tereno na Groot 
Sint Joris. Mas aleu a sali na cla cu M.I tabata un ciudadano 
cu problema di divorcio y cu via un otro conoci, F.G a bini 
den contacto cu M.I pa mira si por resolve esaki su nece- 
sidad pa logra un tereno. E conoci aparentemente a djis 
introduci M.I cerca F.G pa dje hala patras, lagando tur cos 
den man di F.G. Pero hues mr. G. Verbeek claramente a tuma 
tur su tempo profundisando den loke a pasa. Tratamento di e 
caso tabata programa pa cuminsa mita di 9, pero pa cuarto 
pasa di 10 ainda tratamento di e caso tabata andando. Na 
cierto momento e hues a puntra F.G si e ta di acuerdo cu 
el a actua robes. Pero na e momento ey en realidad a sigui 
henter un historia, caminda F.G. mas bien a splica di su bon 
intencionnan pa yuda M.I. 
Hues mr. Verbeek cada biaha tabata cita for di e relatonan 
di e interogacionnan haci cerca polis y cu regularidad e hues 
a sigui indica cu F.G a bolbe cambia su declaracion, compara 
cu loke el a bisa polisnan. Pa su defensa F.G tabatin abogado 


mr. Adelbert Rooijer, pero natural e abogado su situacion 
no tabata nada facil, mirando e hecho con largo F.G a keda 
na palabra, contestando e tantisimo preguntanan cu hues 
a haci, cobando hopi profundo den e suceso. Na su manera 
abogado Adelbert Rooijer a trata na crea comprension pa 
su cliente, demostrando claramente cu aki ningun momento 
so no ta trata di un ciudadano di mala fe. E ciudadano F.G. 
en realidad ta un ciudadano cu a sirbi pueblo di Corsou 
cu trabounan boluntario valioso den bario y na hopi otro 
ocasion. 
Fiscal señora mr. Ter Borg, kende a hiba palabra na nomber 
di Ministerio Publico y a conclui cu e acusacionnan contra 
e trahado di DOW, F.G ta legalmente y convinsentemente 
proba. Hopi ferfelo tabata e observacion di fiscal Ter Borg cu 
mas ciudadano a bisa cu durante aña 2013 nan a pasa den 
un mesun tipo di experencia cu F.G.,pero cu nan a prefera 
pa no haci denuncia. E demanda di fiscal pa F.G a encera lo 
siguiente. Fiscal a bisa hues cu e no ta haya cu F.G mester 
perde su trabou, pa duna e acusado 9 luna di prizon condi- 
cional y 240 ora di trabou. Fiscal a bisa cu e ta tuma e 
acusado hopi na malo paso e no mustra niun remordimento, 
ningun ‘berouw’. Hues lo duna sentencia den e caso aki riba 
17 di maart pa 1:30pm. 


Acusado F.G (di DOW) hasta a bay cana laga M.I. mira e tereno 


Sentencia lo ta 17 di maart pa 13.30or 


Vernon sali zundrando 
fo’i sala di corte 

Fortaleza Pa Famia 


E bataya entre bon y malo no a cuminsa awe, e a cuminsa for di tempo cu Dios a saca Lucifer for di den cielo, kende awe 
nos conoce como satanas e diabel, e mentiroso, e serpiente antiguo, cu keto bay ta usa su mala maña pa aleha hende 
for di Dios y hiba nan na perdicion eterno. 


E palabra di Dios ta siña nos cu esun cu no kere den Hesus Cristo lo bay perdi, p’esey Dios den su inmenso amor y miseri- 
cordia a entrega su Yiu unigenito pa ken cu kere den dje no bay perdi pero lo tin bida eterna. 


Den Testament bieu 750 aña cu Cristo Hesus a nace e profeta Isaias a profetisa den Isaias capitulo 45:22-23 bisando: 
Mira na Mi y sea salba, tur e finnan di tera, pasobra Ami ta Dios y no tin ningun otro. Mi a hura pa Mi mes, e palabra a 
sali for di Mi boca den husticia y lo no bolbe, cu tur rudia lo dobla pa Mi, tur lenga lo hura lealtad na Mi. 


Nos tur sa cu Hesus Cristo a nace, biba, muri, y resucita triunfante despues di 3 dia for di morto. Confirmando asina su 
victoria riba morto y riba satanas y tur su demoñonan. 


Den testament nobo Dios ta confirma esey y ta para skirbi den Filipensenan 2:8: Y hayando su mes den condicion di 
hende E a humiya Su mes ,door di bira obedecido te na morto, hasta morto na e cruz. 


P’esey tambe Dios a hals’E te na halturanan, y a dun’E nomber cu ta rina tur nomber, cu pa e nomber di Hesus tur rudia 
mester dobla di esnan cu ta den cielo, y riba tera y bao di tera, y cu tur lenga mester confesa cu Hesus Cristo ta Señor 
pa e Gloria di Dios Tata. 


Awor mirando e direccion cu mundo ta bayendo den dje y cu e palabra di Dios ta cumpliendo tur dia y tur locual ta 
sosode ta pa acelera e binida di Cristo Hesus. 
Nos tur ta wordo spierta cu e Palabra den 2 Timoteo 3:1-9, cu den e ultimo temponan lo bini tempo trabahoso, cual nos 
tur ta mirando. 


Pero e ta bay bira mas fuerte segun locual ta para skirbi den 2 Thesalonisenses 2:1-4 bisando: Awor nos ta pidi boso, 
rumannan cu bista riba binida di nos Señor Hesus Cristo, y di nos reunion cune, pa boso no wordo movi lihe, for di boso 
manera di pensa,ni bira intrankil pa motibo di un spirito of un mensahe, of un cu ta bisa cu e dia di Señor a yega caba. 


No laga ningun hende gaña boso,di ningun manera, pasobra e dia ey lo no bin prome cu e caymento for di Fe yega, y e 
homber di pica keda manifesta, e yiu di perdicion, kende ta opone y ta halsa su mes riba tur loke ta wordo yama Dios of 
obheto di adoracion. 
Asina cu e ta tuma asiento den e tempel di Dios, proclamando su mes como Dios. 


Mundo ta drentando den un !Show Timeshow! den cual hopi hende lo wordo engaña, esey ta para skirbi. 


No laga nos lubida locual Dios a ofrece nos, cual ta cu esun cu kere den su yiu Cristo Hesus lo ta salba, pasobra si nos 
rechasa Cristo aki na tera e tambe lo rechasa nos dilanti di su Tata cu ta den cielo. 


Hesu Cristo ta mescos awe, ayera, y pa semper (Hebreonan 13:8). 


Dios ta stima e mundo y E no kier pa ningun bay perdi, e decision awe ta den nos propio man. 


Sinceramente, Pastor Marcel Balootje 


Tur rudia mester dobla, y tur lenga 
mester confesa, cu Cristo ta señor 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor na nos curason nos 
ta anuncia fayecimiento di nos tata, 
compañero, abuelo y bisabuelo stima 


Gilberto 
van der Biezen 
Cariñosamemte yama “Betto” y pa tur su 
nietonan stima “Papa” 
* 19/11/1934 – † 22/02/2023 


Na nomber di su: 
Mayornan: 
† Justiniano y †Felicia Kock-Van der Biezen 


Defunto Esposa: 
†Vera van der Biezen-Figaroa 
Su Compañera di Bida cu a Stime y Cuide: 
Martilia “Rika” Colina 


Yuinan: 
Aisa van der Biezen 
Ewald van der Biezen y Linda Geerman 
Everard “Gil” y Rosa van der Biezen 


Manera Yuinan: 
Dinora Dirks 
Rustico Dirks 
Michael Dirks 


Nieto & Nietanan: 
Aishly Tromp & Serghio Jansen, Chesly Tromp, 
Tacey y Jonas Gampig 
Thalysha van der Biezen, Aron van der Biezen & 
Yeesam Tam, Tanneesha van der Biezen, Brigitte 
van der Biezen 


Bisanietonan: 
Arzion van der Biezen y Ayla Jansen 


Rumannan: 
Hypolita Dijkhoff y Famia 
†Heronimo “Momon” van der Biezen 
Filomena “Mena” y†Fabian Flanegien – van der 
Biezen y Famia 
Epifanio “Fanny” y Maria Hill -van der Biezen y 
Famia 
†Jacobo van der Biezen 
Tina van der Biezen 
Benito “Mito” y Sharina Hernandez -van der 
Biezen y Famia 
Sylvia van der Biezen y German 


Suegronan: 
† Geraldo y †Theodosia Figaroa 


Swa y Cuñanan: 
Margo Kock-Figaroa y Famia 
†Pedro Figaroa y Famia 
†Stephanus Figaroa y Famia 
†Doya Bermudez y Famia 
Filomena Orman y Famia 
†Emiterio Webb y Famia 
†Helena Figaroa y Famia 
Christina “Pina” Figaroa 


Tanta & Omonan, Sobrino & Sobrinanan, Primo & 
Primanan, Ihanan 


Un Prima hopi stima pa e famia: 
Vera Werleman -Figaroa y Famia 


Amiganan di Cas: 
Maria Dijkhoff-Henriquez 
Greta Koolman, Esposo y rumannan 


Famia: 
Van der Biezen, Figaroa, Kelly, Colina, Tromp, 
Dirks, Gampig, Kock, Jansen, Dijkhoff, Geerman, 
Hernandez, Flanegien, Werleman, Tam, Hill, 
Webb, Orman, Bermudez, Rozenberg, Bremo, 
Becker, Boekhoudt y Franken 


Nos ta pidi disculpa si den nos momento di 
tristeza nos por a lubida di menciona algun 
nomber di famia. 


Acto di despedida y entiero lo tuma lugar 
Diaranson 1 di Maart 2023 di 9:00 a.m. – 11:00 
a.m. na misa Santa Anna na Noord despues sigui 
pa Santana Santa Anna. 
Ta lamenta cu despues di entiero no ta ricibi 
bishita y condolencia na cas 


PA SEMPER NOS LO STIMA PAPIE / PAPA 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta anuncia 
fayecimento di nos ser stima: 


Eusebia 
Kelly-Boekhoudt 
*14-08-1929 - †23-02-2023 


Acto di entiero lo wordo anuncia despues 


‘No tuma vengansa ni warda rencor contra 
bo paisano. Al contrario, 
stima bo prohimo manera boso mes’. 
Levitico 19:18 


Nos ta anuncia fayecimento di: 


Myloushka Natasha 
Wernet Burleson 
*15-10-1971 - †24 - 02- 2023 


Acto di entiero lo wordo anuncia despues. 


Gradicimento / Invitacion 


Den nomber di nos tur nos kier 
gradici tur persona cu di un of otro 
manera a sa di demostra nan atencion via 
social media, telefon, whatsapp, 
personal y email na ora di malo y tambe 
despedida di nos difunto stima: 


Rodelfina 
Angeles Leito 
mihor conoci como: “Fin, Fina, of Nana” 


Un danki special na Dr. Reynold Luchmun, 
na mi ruman homber Ronald Nassy cu a 
sa di yudami cu mama te na final, na mi 
pareha Elvin Boekhoudt cu 24/7 a sa di 
yudami cu mama. 


Na pastoor Juancho, pastoor Joseph, 
pastoor Jairo, Max Hassell y Lily Richardson 
pa nan bunita cancionan. 


Na tur persona cu a pone mama den 
oracion. Na Aurora Funeral Home 
especialmente Judith Lattig y Rulyén Martina 
pa nan super bon servicio. 


Danki na tur personanan, famia y conocir 
nan cu a duna nan acto di presencia na ora 
di despedida. 


Na mes momento nos ta invita famia, bisiña, 
amigo(a) y conocirnan pa compaña nos na 
3 Santo Sacrificio di misa cual lo tuma: 


Dialuna 27 di februari 2023 pa 7’or di anochi 
na Misa Birgen di Fatima Dakota 


Diamars 28 februari 2023 pa 5:30 di atardi na 
Kapel di Alto Vista 


Diahuebs 2 di maart 2023 pa 6:30 di atardi 
na Misa Papa Juan Palo II na Tanki Leendert. 


Acepta esaki como un invitacion personal. 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Teófilo J. Ruiz 
Cariñosamente yama “Papa Folo of Omo Folo” 
*05-03-1940 - †24-02-2023 


Acto di entiero lo wordo anuncia despues 


